04/10/2016 | Administración LocalMunicipal
Noia
Administración Financeira. Intervención
Acordo definitivo de modificación da Ordenanza 36, reguladora do prezo público pola prestación do servizo de aparcadoiro na planta -1 da rúa Xuíz Falcone, do concello de Noia

ANUNCIO ACORDO DEFINITIVO DE MODIFICACIÓN DA ORDENANZA NÚM.36, REGULADORA DO PREZO PUBLICO POLA PRESTACIÓN DO SERVIZO DE APARCADOIRO NA PLANTA –1 DA RÚA XUÍZ FALCONE DO CONCELLO DE NOIA 1.º.–Transcorrido o prazo de exposición ao público do acordo provisional de modificación da ordenanza n.º 36, reguladora do prezo público pola prestación de servizo de aparcadoiro na planta -1cios nas instalacións deportivas da piscina municipal, de data 28 de setembro de 2.007, e non sendo presentada dentro do mesmo reclamación algunha dito acordo, así como a ordenanza anexa ao mesmo, elévase a definitivo, de conformidade co disposto no art.49 da Lei 7/1985, LBRL 2.º.–De conformidade co disposto no art.52.1 da Lei 7/1985, de 2 de abril, contra o presente acordo e ordenanza anexa, os interesado poderán interpoñer o correspondente recurso contencioso administrativo na forma e prazos que establece a lei reguladora de dita xurisdicción. En Noia, a 28 de setembro de 2016. O concelleiro delegado de facenda Asdo: J. Saturnino Balderrabano Mayo ORDENANZA 36, REGULADORA DO PREZO PUBLICO POLA PRESTACIÓN DO SERVIZO DE APARCADOIRO NA PLANTA -1 DA RUA XUÍZ FALCONCE DO CONCELLO DE NOIA Artigo 1.º.–Competencias. De conformidade co previsto no artigo 127 en relación co articulo 41 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público pola prestación do servizo de estacionamento de vehículos no aparcamento soterrado da rúa Xuíz Falcone. Artigo 2.º.–Obxectivo. A presente Ordenanza ten como obxectivo regular as autorizacións de acceso para o servizo de aparcadoiro na planta -1 da rúa Xuíz Falcone. A autorización outorgase para o acceso a planta, sen que se asigne o uso de praza concreta, agás para as prazas destinadas ao colectivo de discapacitados con mobilidade reducida e as prazas reservadas para o Concello. Artigo 3.º.–Ámbito de aplicación. Do total das oitenta e oito prazas existentes no inmoble, reservase oito prazas para os vehículos do Concello de Noia e tres para discapacitados de mobilidade reducida. O regulado na presente ordenanza será de aplicación as oitenta prazas destinadas ao servizo de aparcadoiro previa autorización, é dicir, tanto para as setenta e sete de uso xeral, como ás tres destinadas a discapacitados. Artigo 4.º.–Autorización. O número máximo de autorizacións a outorgar son oitenta, setenta e sete de acceso libre e tres de acceso restrinxido para discapacitados con mobilidade reducida. A autorización para a utilización do aparcadoiro municipal concederase, previa petición dos interesados, seguindo os seguintes criterios de puntuación para o seu outorgamento. Dita puntuación terá carácter de acumulable no seu caso. Residente no casco histórico: 50 puntos. Titular dunha actividade económica que se desenvolva no casco histórico: 50 puntos. Maiores de sesenta e cinco anos: 20 puntos. A documentación a achegar será a seguinte, segundo os casos: Residente no casco histórico: certificado de empadroamento. Titular dunha actividade económica: licenza apertura do local. Persoas con mobilidade reducida: Tarxeta de estacionamento para persoa con mobilidade reducida expedida polos servizos sociais municipais ou calquera outra documentación expedida por organismo oficial acreditativa da mesma. Maiores de sesenta e cinco: Fotocopia do DNI. Permiso de circulación dos vehículos. Artigo 5.º.–Aplicación dos criterios. En ningún caso é condición para optar a dita autorización a de ser residente ou desenvolver actividade económica no Casco Histórico, ditas condicións servirán unicamente para acadar unha maior puntuación para resultar beneficiario da autorización. No suposto de que integrantes dunha mesma folla de empadroamento soliciten máis dunha autorización, non se outorgará puntuación por este criterio a ningún deles. No caso de empate en puntos, outorgarase por orde de entrada no Rexistro Xeral do Concello. Na resolución de adxudicación fixarase unha lista de espera. Salvo que o número de solicitudes sexa inferior ao número de autorizacións a outorgar só se concederá unha para os integrantes dunha mesma folla de empadroamento. A tal efecto, xunto coa solicitude, presentarase declaración xurada de que ningún outro membro da unidade solicitou autorización. Artigo 6.º.–Prazo de solicitude. Dentro do mes seguinte a entrada en vigor da presente ordenanza abrirase un prazo de quince días para que os interesados presente as súas solicitudes, resultando autorizadas aquelas que de acordo cos criterios anteriores se lles outorgue maior puntuación. A autorización outorgarase por prazo de dous anos naturais, caducando en todo caso a 31 de decembro do ano seguinte ao do seu outorgamento. Transcorrido o período inicial de outorgamento da autorización bianual, abrirase un novo prazo de adxudicación, cos mesmos criterios e procedemento de autorización. Artigo 7.º.–Limitacións e condicións das autorizacións. En ningún caso o uso da praza de aparcadoiro pode ser obxecto de subarrendo ou outras formas de cesión polos beneficiarios. O Concello resérvase o dereito de restrinxir o acceso as prazas de aparcadoiro un máximo de dez días ao ano e sempre previo aviso e por motivos de utilización do inmoble para uso de interese xeral, como a organización de exposicións ou celebración doutros eventos. Artigo 8.º.–Tarxeta de acceso. Xunto coa autorización facilitarase a tarxeta magnética de acceso ao aparcadoiro, que irá vinculada ao número de autorización do beneficiario, non a un vehículo en concreto. Artigo 9.º.–Obrigados ao pagamento. Están obrigadas ao pagamento do prezo público as persoas físicas ou xurídicas e as entidades a que se refire o artigo 35 da Lei Xeral Tributaria que soliciten ou resulten beneficiarias pola utilización do aparcamento municipal. Artigo 10.º.–Nacemento da obriga de pagamento. Nace a obriga do pagamento do prezo no momento de outorgar por parte do Concello a autorización para a utilización do aparcamento municipal. Artigo 11.º.–Contía. O importe do bono semestral para a utilización do aparcamento municipal será de 180 euros/semestre. Dito importe incrementarase co IVE correspondente e aplicable en cada momento. No suposto de outorgamento da autorización ao longo do semestre, procederase ao rateo mensual, incluído o mes de outorgamento. Artigo 12.º.–Cobro. A proposta de autorización quedará condicionada ao pagamento anticipado do bono semestral, unha vez acreditado o pagamento do mesmo procederase a autorización definitiva. Os sucesivos bonos a emitir pola autorización bianual realizarase, previa domiciliación bancaria, mediante cargo en conta nos primeiros quince días de cada semestre ou nas oficinas das entidades bancarias colaboradoras. Si en dito prazo non se realiza o pagamento, procederase a anular a tarxeta de acceso ao aparcadoiro e implicará a revogación automática da autorización. Artigo 13.º.–Non suxeitos. Os vehículos titularidade do Concello de Noia non devengarán o prezo público polo servizo. Artigo 14.º.–Lexislación aplicable. No non previsto nesta Ordenanza estarase ao disposto no Real Decreto Lexislativo 2/2004, de 5 de marzo, regulador das facendas locais; na lei 58/2003, de 17 decembro, xeral tributaria e demais disposicións que resulten de aplicación. Disposición final A presente ordenanza entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ó que se refire o artigo 70.2 da lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación.